पाएं अपने शहर की ताज़ा ख़बरें और फ्री ई-पेपरडाउनलोड करें
सामुदायिक स्वास्थ्य केन्द्र की ओपीडी में पहुंच रहे मरीजाें को कुछ डॉक्टर ठीक से नहीं देख रहे इसके चलते रोगियों को प्राइवेट क्लीनिकों पर पहुंचकर इलाज कराना पड़ रहा है। जो डॉक्टर चिकित्सा सेवाओं के नाम पर मजाक बने हुए हैं उनके खिलाफ कार्रवाई तय की जाए। इस आशय का ज्ञापन किसान यूनियन के प्रदेश अध्यक्ष रामसिया कुशवाह ने एसडीएम को सौंपा। कलेक्टर के नाम किसान यूनियन के ज्ञापन में प्रदेश अध्यक्ष कुशवाह ने कहा है कि सामुदायिक स्वास्थ्य केन्द्र में पदस्थ सात में से दो डॉक्टर मुख्यालय पर न रहकर अप-डाउन करते हैं।
अस्पताल में देरी से आना व जल्दी चले जाने के कारण ओपीडी में आने वाले मरीजों को इलाज नहीं मिल पा रहा है। कुछ डॉक्टर्स का व्यवहार अच्छा न होने के कारण मरीज सरकारी अस्पताल छोड़कर प्राइवेट क्लीनिकों में इलाज कराने पहुंच रहे हैं। जौरा क्षेत्र की डेढ़ लाख आबादी पर स्थित इस सरकारी अस्पताल से बीमार लोगों काे उपचार की उम्मीद हैं लेकिन शासन की चिकित्सा सेवाओं का लाभ मरीजों को नहीं मिल पा रहा है।
ज्ञापन में कहा गया है कि 14 डॉक्टर्स के पद स्वीकृत हैं लेकिन वर्तमान में 7 डॉक्टर ही सेवाएं दे रहे हैं। 7 पद खाली हैं। हर महीने 350 प्रसव के बाद भी जौरा अस्पताल को लेवल 3 का अस्पताल घोषित नहीं किया जा रहा इस कारण सीजेरियन प्रसव की सुविधा नहीं मिल पा रही है। ज्ञापन को लेकी बीएमओ डॉ मनोज त्यागी का कहना है कि डॉक्टर अपनी ड्यूटी ठीक से कर रहे हैं। कोविड काल में पॉजिटिव मरीजों को अटैंड कर उनका इलाज करना जिंदगी को दांव लगाकर काम करने से कम नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn